Penehupifo Pohamba

Penehupifo "Penny" Pohamba (o o tshotsweng ka Seetebosigo a le lesome le borataro ngwaga wa 1948) ke mooki wa kwa Namibia gape ke mopolotiki o e neng e le mohumagadi wa ga tautona wa bobedi wa Namibia fa monna wa gagwe Hifikepunye Pohamba, e ne e le tautona wa Namibia ka 2005 go tsena 2015.

 Botshelo jwa a le mmotlana 
Pohamba o tsholetswe kwa Okatale kwa kgaolong ya Ohangwena, mo kgaolong ya botlhophi ya Oshikango gaufi le molelwane wa Angola. Pohamba o tsene sekolo se sebotlana le se segolwane kwa Odibo le Jeremiah Nambinga le Joel Kaapanda. E ne e le morutabana kwa St George's  Diocesan School kwa Windhoek.

 Tiro ya sepolotiki 
Pohamba ke leloko la SWAPO. O ne a nyalwa ke Malakias Shiluws kwa Odibo ka 1969, ba na le ngwana wa mosimane a le mongwe fela, Waldheim Shiluwa(o o tshotsweng ka 1971). Ka 1976, o ne a tswa kwa Namibia a feta ka Angola a ya Zambia. Morago ga dikgwedi di se kae kwa Zambia, Pohamba o ne a romelwa kwa Tanzania go ithutela kalafi. O ne a amogela le katiso ya sesole a bereka kwa dikampeng tse batshabi ba Namibia ba neng ba nna kwa go tsone. Morago o ne a romelwa Jamaica sebaka sa dingwaga tse thari go ithutela pelegiso. Monna wa gagwe (Malakias) o ne a bolawa ke go thunya ga moepo, ka nako eo ba na le ngwana wa mosetsana, Ndelitungapo Shiluwa (o o tshotsweng ka 1973). O ne a busediwa kwa Angola go diragatsa boitsenape jwa gagwe jwa kalafi mo bathong ba kwa ga bone.

Ka Phatwe 1981, Pohamba o ne a romelwa kwa botlhaba jwa Germany go ithutela sepolotikk kwa sekolong se se neng se beetswe batho ba Namibia. Ka 1983, o ne a boela Angola, kwa a neng a nyalwa ke tautona wa kamoso Hifikepunye Pohamba, ba nna le bana ba le bararo, Tulongeni(leina le le rayang a re berekeng) (o o tshotsweng ka 1986), Kaupumhote (le le rayang gore mo lefatsheng le, ga o ka le wa fetsa batho ba ba sa siamang) a tshotswe ka 1988) le Ndapanda (le le rayang gore ke a leboga) (a tshotswe ka 1991), morago ga boipuso.

Mo maemong a gagwe a bohumagadi, Pohamba o ne a buelela go tlhabololwa ga basadi go ba letla go nna le seabe se se bonalang mo setshabeng le go lwela go fedisa dikgoka le tlhoko tshiamo kgatlhanong le basadi. O tsere karolo gape mo go emeng nokeng tlhokomelo ya bomme ba ba itsholofetseng le bana, le mo ntweng kgatlhanong le HIV/AIDS. Ka Phukwi 2006, Penehupifo Pohamba o ne a tlhophiwa go nna mothusa tautona wa lekgotla la Southern African Development Committee (SADC). Ke mmelegisi morago ga go katisiwa kwa Tanzania le Jamaica. O berekile e le mmelegisi le mooki o o kwadisitsweng. Ke moema nokeng sepatela sa Lady Pohamba se se ikemetseng.Marketing, Intouch Interactive. "Lady Pohamba Private Hospital". lpph.com.na. Retrieved 2025-10-20.

Ka letsatsi la bagaka la 2014 o ne a fiwa tlotla ya o o gaisitseng ya maemo a ntlha."Namibians honoured by President". New Era. 28 August 2014. Archived from the original on 29 June 2018. Retrieved 20 October 2025

 Botshelo jwa gagwe 
Boora Pohamba ke beng ba masimo a Guinaspoh a masome mane le motso gaufi le Otavi.Albertz, Ellen (29 November 2021). "Pensioners evicted from Pohamba's farm". The Namibian. Ke mme wa bana ba le batlhano, ba le babedi ke basimane ba le bararo ke basetsana."Penehupifo Pohamba – Center for Economic & Leadership Development". Archived from the original on March 28, 2016. Retrieved 2025-10-20

 Metswedi